b'\n_START_ARTICLE_\nPi-dagen\n_START_PARAGRAPH_\nPi-dagen feires ved de fleste universiteter i Norge den 14. mars, for \xc3\xa5 feire den matematiske konstanten pi (\xcf\x80). Fysikeren Larry Shaw er kreditert for \xc3\xa5 ha startet feiringen av dagen. 14. mars er valgt da det kan skrives 3.14 hvis man f\xc3\xb8lger den amerikanske m\xc3\xa5ten \xc3\xa5 skrive m\xc3\xa5neder f\xc3\xb8r dager p\xc3\xa5, og 3,14 er de tre f\xc3\xb8rste sifrene i konstanten pi. Ettersom pi uttales likt som pai p\xc3\xa5 engelsk serveres det ofte pai for \xc3\xa5 feire denne dagen. Pi-dagen er imidlertid ikke anerkjent offentlig de fleste steder som en h\xc3\xb8ytidsdag, med unntak av USA der representantenes hus vedtok et lovforslag i 2009 som vedtok 14. mars som nasjonal Pi dag. 14. mars er ogs\xc3\xa5 f\xc3\xb8dselsdagen til fysikeren Albert Einstein. 14. mars 2018 er ogs\xc3\xa5 d\xc3\xb8dsdagen til fysikeren Stephen Hawking._NEWLINE_14. mars 2019 slo Google en gammel rekord ved \xc3\xa5 kalkulere pi (\xcf\x80) til 31,4 billioner desimalplasser.'